**Micke Björklöf & Blue Strip** on suomalainen bluesrockyhtye. Björklöf perusti yhtyeen vuonna 1991 basisti Seppo Nuolikosken kanssa. Yhtye aloitti uransa akustisena blues/rock coverbändinä nimellä Tres Amigos. Alkuvuosien toiminnan myötä musiikilliseksi tyyliksi muotoutui afroamerikkalainen juurimusiikki ja erityisesti blues. Nykyisessä kokoonpanossa Micke Björklöf & Blue Strip on toiminut vuodesta 1998. Tammisaaressa syntynyt ja Kauhavalla asuva Björklöf on esiintynyt yhtyeineen lukuisilla klubeilla ja kansainvälisillä bluesfestivaaleilla seitsemässätoista eri maassa, aina Japanista, Huippuvuorten kautta Yhdysvaltain Memphisiin saakka. Yhtye on julkaissut kahdeksan albumia. 

Yhtye julkaisi ensilevytyksensä, kahdeksasta blues klassikosta koostuvan From Four Until Late albumin vuonna 1997. Julkaisun myötä yhtyeen nimi vaihtui nykyiseen. Samana vuonna yhtyeen alkuperäiskitaristi Jari Korpi päätti jättää yhtyeen. Loppuvuodesta 1997 mukaan liittyi uutena kitaristina Ville "Lefty" Leppänen. Pari vuotta ennen levytystä yhtye oli jo kokenut ensimmäisen muutoksen kokoonpanossa kun rumpali Jaakko Passinmäen oli korvannut Teemu Vuorela ja perkussionisti Sami Tervonen. Levyjulkaisun myötä yhtye vieraili FST:n Willa Vasa TV-ohjelmassa. 

1998 bändi aloitti Swamp Baby albumin materiaalin työstämisen. Syksyllä perkussionisti Sami Tervonen joutui työ- ja opiskelukiireiden vuoksi jättämään yhtyeen jolloin bändiin liittyi perkussionisti Timo Roiko-Jokela. Swamp Baby albumi julkaistiin 1999 Bluelight Records levymerkillä. 

From Four Until Late ja Swamp Baby albumien tuottaja-äänittäjänä toimi Kimmo Ahola yhteistyössä yhtyeen kanssa. 

2002 julkaistiin yhtyeen kolmas albumi Three Times Seven Is... Levy äänitettin Seawolf Studiolla Suomenlinnassa, Havana Black yhtyeestä tunnetun Hannu Leidénin toimiessa tuottajana Juha Paason toimiessa äänittäjänä. Levyllä vierailivat Teijo Tikkanen(piano), Pekka Lehti (kontrabasso), Lena Lindroos, Veera Railio ja Säde Rissanen (taustalaulut) sekä Ultra Bra yhtyeen UB-horns puhallinsektio, Marko Portin, Kari Pelttari, Ilmari Pohjola. Micke Bjorklof & BlueStrip vieraili YLE Radiomafian Ulvovat Sudet -ohjelmassa 11.11.2002 esittäen livenä Studio B:ssä kappaleet *Tell Me*, *Red Lightning Mama*, *Ray Needs A Mojo Hand*, *Miss Bluecap* ja *Killing Floor*. Keväällä 2003, 23.3 yhtye esiintyi taustalaulajilla vahvistettuna FST:n Magneetti TV-ohjelmassa esittäen Ray Needs A Mojo Hand kappaleen. Sama kappale voitti Hollannissa järjestetyn Song Expo 2002 sävellyskilpailun. 

Micke Björklöf & Blue Strip on tehnyt useita levytysprojekteja yhteistyössä kansainvälisten tuottajien kanssa. Vuonna 2007 yhtye levytti Lontoossa tuottaja Neil Brockbankin Goldtop Studiolla kanssa Whole 'Nutha Thang (Bluelight Records) albumin. Brockbank tunnetaan pitkästä yhteistyöstään mm. Nick Lowen ja Tanita Tikaramin kanssa. Levyllä vierailevat Van Morrisonin yhtyeen kosketinsoittaja Geraint Watkins sekä puhaltajat, Martin Winnings (saksofoni) ja Matt Holland (trumpetti ja flyygelitorvi). Taustalaulajina vierailevat Lena Lindroos, Veera Railio ja Anna Harvey. Saksalainen Ruf Records julkaisi albumista remasteroidun version 2021. 

2011 bändi toteutti pitkäaikaisen haaveensa ja matkusti New Orleansiin levyttämään. After The Flood niminen albumi äänitettin Piety Street Recording-studiolla tuottaja Mark Binghamin kanssa. Bingham on pitkän linjan äänittäjä/tuottaja joka on tehnyt yhteistyötä mm. R.E.M yhtyeen, jazzkitaristi John Scofieldin sekä New Orleans pianistilaulaja legenda Dr.Johnin kanssa. Vierailevina muusikoina Brian Coogan (Hammond urut, Wurlitzer, piano), Michaela Harrison ja Alexis Marceaux (taustalaulut). New Orleansilainen palkittu, mm. Bury The Hatched elokuvasta tunnettu dokumenttiohjaaja Aaron Walker kuvasi kaksi viikkoa kestäneestä levytyksestä lyhytdokumentin Micke Bjorklof & Blue Strip in New Orleans. Albumilta julkaistiin myös kaksi musiikkivideota House For The Blues ja Ramblified kappaleista. Kansainvälisen uran kehittyessä tämän julkaisun myötä yhtyeen nimen kirjoitusasu muutettiin muotoon Micke Bjorklof & Blue Strip. Yhtye vieraili YLE Fem kanavan Min Morgon ohjelmassa 26.8.2013 esittäen kappaleen Ramblified. 

Vuonna 2015 julkaistu Ain´t Bad Yet albumi äänitettiin legendaarisella Rockfield studiolla, Walesissa. Albumin tuotti 10-kertainen Grammy voittaja John Porter joka tunnetaan yhteistyöstään mm. BB Kingin, Taj Mahalin, Carlos Santanan ja Ozzy Osbornen kanssa. Sam Dawson, Kube Productions Ltd kuvasi äänityssessioista *Ain´t Bad Yet Album* *trailer* videon. Vierailevina muusikoina Timothy Lewis joka tunnetaan taiteilijanimellä **Thighpaulsandra** (Hammond urut ja piano) sekä Lena Lindroos ja Veera Railio (taustalaulut)Ain´t Bad Yet albumilta lohkaistun singlen, Hold Your Fire Baby musiikkivideolla nähdään vierailevana näyttelijättärenä suomalainen kansainvälistä uraa tekevä blueskitaristi Erja Lyytinen. 

2018 julkaistiin yhtyeen 25-vuotis juhlakiertueella Saksan Eutinissa, Blues Baltica festivaaleilla taltioitu Twentyfive Live tupla-albumi. Albumi nousi kansainvälisille radiosoittolistoille ollen Ranskassa Collectif des Radio Blues listan sijalla 1. Australiassa ABARAC(Australian Blues & Roots Airplay Chart) listan sijalla 2. ja Iso-Britanniassa IBBA (Independent Blues Broadcasters Association in UK) -listan sijalla 5. 

Syksyllä 2020 Saksalainen Ruf Records kutsui Micke Björklöfin mukaan Blues Caravan kiertueelle mutta pandemian uuden aallon johdosta kiertue jouduttiin peruuttamaan. Ruf Records julkaisi lokakuussa 2021 remasteroidun version yhtyeen Whole Nutha Thang albumista. 

Yhtyeen uusin albumi Colors Of Jealousy julkaistaan 16.6.2023. Albumin on tuottanut Micke Björklöf ja sen on äänittänyt Kimmo Ahola. Vierailevina muusikoina Harri Taittonen (Hammond urut ja piano), Lena Lindroos ja Veera Railio (taustalaulut).

### Palkinnot ja tunnustukset

* Finnish Blues Awards 2015 -gaalassa Micke Björklöf & Blue Strip palkittiin vuoden yhtyeenä
* Finnish Blues Awards 2016 -gaalassa Last Train To Memphis -sävellys sai vuoden parhaan blueskappaleen palkinnon.
* "Ain´t Bad Yet" albumi oli German Record Critics Awards 2015 ehdokkaana
* "Ain´t Bad Yet" valittin Yleisradion "Bluesministeri"-ohjelman vuoden albumiksi 2015
* "After The Flood" valittin Yleisradion "Bluesministeri"-ohjelman vuoden albumiksi 2014
* "Three Times Seven Is.." valittin Yleisradion "Bluesministeri"-ohjelman vuoden albumiksi 2002

Micke Björklöf & Blue Strip on julkaissut kahdeksan albumia ja esiintynyt klubikeikkojen ohella festivaaleilla sekä Suomessa että ulkomailla. 

Micke Björklöf & Blue Strip voitti European Blues Challenge Suomen loppukilpailun 2014. Yhtye edusti suomea European Blues Challenge 2015 finaalissa Belgian Brysselissä.

Micke Björklöf ja kitaristi Lefty Leppänen esiintyvät myös akustisessa kokoonpanossa Micke & Lefty feat. Chef. Björklöf on ollut mukana perustamassa Lumberjacks-yhtyettä.

Kokoonpano
----------

* Mikael "Micke" Björklöf - laulu, huuliharppu, kitara
* Lefty Leppänen - slide- ja sähkökitara, National Steel Guitar
* Timo Roiko-Jokela - perkussiot, malletKAT
* Seppo Nuolikoski - basso, laulu
* Teemu Vuorela - rummut

Swamp Baby -levyllä soittavat myös Pepe Ahlqvist: huuliharppu kappaleilla ’Tell Me’, ’All I Can Do’ ja ’It’s Love Baby’, Veli-Matti Järvenpää: harmonikka kappaleilla ’Killer Woman’ ja ’Keep On Tryin’, Jorma Välimäki: tuuba kappaleella ’Keep On Tryin’

From Four Until Late -levyllä soittavat myös Jari Korpi: akustinen kitara, dobro sekä Sami Tervonen: perkussiot, vibrafoni

Diskografia
-----------

* *From Four Until Late* (1997)
* *Swamp Baby* (1999)
* *Three Times Seven Is* (2002)
* *Whole ´Nutha Thang* (2007)
* *After The Flood* (2013)
* *Ain’t Bad Yet* (2015)
* *Twentyfive Live at Blues Baltica* (2018)
* *Whole ´Nutha Thang* (2021 remastered))
* *Colors Of Jealousy* (2023)

Lähteet
-------

1. ↑  ETUSIVU *mickebjorklof.com*. Viitattu 15.6.2023.
2. ↑  Botnia Beat - Tres Amigos *botniabeat.net*. Viitattu 15.6.2023.
3. ↑  Botnia Beat - Micke Björklöf & Blue Strip *botniabeat.net*. Viitattu 15.6.2023.
4. 1 2  Lena & The Slide Brothers *www.lenatheslidebrothers.com*. Viitattu 15.6.2023.
5. ↑  Veera Railio - Laulaja & Fiidelisti & Muusikko *fi-fi.facebook.com*. Viitattu 15.6.2023.
6. ↑  BLUESPEDIA – B – Blues News / Finnish Blues Society *www.bluesnews.fi*. Viitattu 15.6.2023.
7. ↑  Neil Brockbank.  *Wikipedia*, 17.4.2022. Artikkelin verkkoversio.  en
8. 1 2  Micke Björklöf & Blue Strip "Bluesin Euroviisuihin" *Jazzrytmit.fi*. Viitattu 7.1.2021.
9. 1 2  International Blues Challenge tapahtuma, Mephis U.S.A. 28.1.–1.2.2020 *2020-04-04*. Viitattu 31.12.2020.
10. ↑  Brian Coogan.  *Wikipedia*, 17.3.2022. Artikkelin verkkoversio.  en
11. 1 2  Bury the Hatchet (film).  *Wikipedia*, 31.8.2022. Artikkelin verkkoversio.  en
12. ↑   ""AFTER THE FLOOD" - Micke Bjorklof & Blue Strip in New Orleans - dokumentti". fi-FI
13. ↑   "Micke Bjorklof & Blue Strip - House For The Blues (4K)". fi-FI
14. ↑   "Micke Bjorklof & Blue Strip - "Ramblified"". fi-FI
15. ↑  Rockfield Studios.  *Wikipedia*, 6.6.2023. Artikkelin verkkoversio.  en
16. 1 2  Palkittu blueskonkari Micke Björklöf juhlistaa yhtyeineen uraansa Tekijä: Rytmi.com *2016-05-18*. Viitattu 7.1.2020.
17. ↑  Thighpaulsandra.  *Wikipedia*, 11.5.2023. Artikkelin verkkoversio.  en
18. ↑  Collectif des Radios Blues: Classement Airplay Airplay Juin 2018 *Collectif des Radios Blues*. Viitattu 15.6.2023. (ranskaksi)
19. ↑  Anthony Moulay: International Blues Airplay Chart #37 June 2018  7/2018. Australian Blues And Roots Radio Charts. Viitattu 15.6.2023.
20. ↑  Independent Blues Broadcasters *www.bluesbroadcasters.co.uk*. Viitattu 15.6.2023.
21. ↑  Ruf Records.  *Wikipedia*, 28.10.2022. Artikkelin verkkoversio.  en

Aiheesta muualla
----------------

* Mickebjorklof.com virallinen kotisivu
* Hokahey Music Productions
* Bluespedia Suomalaisen Blues- ja Soulmusiikin tietokanta
* Botnia Beat, Vanhan Vaasan läänin alueen pop/rock historiaa (Micke Björklöf muistelee)
* 
*